CELEX: 32013R0837
Language: lv
Date: 2013-06-25 00:00:00
Title: Komisijas Deleģētā regula (ES) Nr. 837/2013 ( 2013. gada 25. jūnijs ), ar ko groza Eiropas Parlamenta un Padomes Regulas (ES) Nr. 528/2012 III pielikumu attiecībā uz sniedzamās informācijas prasībām biocīda atļaujas saņemšanai  Dokuments attiecas uz EEZ

3.9.2013   
            
            
               LV
            
            
               Eiropas Savienības Oficiālais Vēstnesis
            
            
               L 234/1
            
         KOMISIJAS DELEĢĒTĀ REGULA (ES) Nr. 837/2013
   (2013. gada 25. jūnijs),
   ar ko groza Eiropas Parlamenta un Padomes Regulas (ES) Nr. 528/2012 III pielikumu attiecībā uz sniedzamās informācijas prasībām biocīda atļaujas saņemšanai
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 85. pantu,
   tā kā:
   
               (1)
            
            
               Saskaņā ar Regulas (ES) Nr. 528/2012 19. panta 1. punktu biocīda atļauju var piešķirt, ja biocīdā esošās aktīvās vielas ir apstiprinātas atbilstoši minētās regulas 9. pantam.
            
         
               (2)
            
            
               Biocīda atļauju var piešķirt arī tad, ja viena vai vairākas no tajā esošajām aktīvajām vielām ir ražota citā vietā vai citā procesā, tostarp no citām izejvielām, nekā viela, kas novērtēta apstiprinājuma piešķiršanai saskaņā ar Regulas (ES) Nr. 528/2012 9. pantu.
            
         
               (3)
            
            
               Šādos gadījumos, lai nodrošinātu, ka biocīdā esošās aktīvās vielas īpašības nav būtiski bīstamākas nekā tās vielas īpašības, kura tika novērtēta apstiprinājuma piešķiršanai, ir jāpārliecinās par šo vielu tehnisko ekvivalenci saskaņā ar Regulas (ES) Nr. 528/2012 54. pantu.
            
         
               (4)
            
            
               Tāpēc ir lietderīgi Regulas (ES) Nr. 528/2012 III pielikumā uzskaitītajās sniedzamās informācijas prasībās biocīda atļaujas saņemšanai iekļaut prasību sniegt pierādījumu par tehniskās ekvivalences noteikšanu,
            
         IR PIEŅĒMUSI ŠO REGULU.
   1. pants
   Regulas (ES) Nr. 528/2012 III pielikumu groza šādi:
   
               1)
            
            
               pielikuma 1. sadaļas tabulā iekļauj šādu 2.5. pozīciju:
               
                           "2.5.
                        
                        
                           Ja biocīds satur aktīvu vielu, kas ražota citā vietā, citos procesos vai no citām izejvielām nekā aktīvā viela, kura novērtēta apstiprinājuma piešķiršanai saskaņā ar šīs regulas 9. pantu, ir jāiesniedz pierādījumi, ka ir noteikta šo vielu tehniskā ekvivalence saskaņā ar šīs regulas 54. pantu vai ka to saskaņā ar novērtējumu, kas sākts līdz 2013. gada 1. septembrim, ir noteikusi kompetenta iestāde, kas iecelta saskaņā ar Direktīvas 98/8/EK 26. pantu.";
                        
                     
         
               2)
            
            
               pielikuma 2. sadaļas tabulā iekļauj šādu 2.5. pozīciju:
               
                           "2.5.
                        
                        
                           Ja biocīds satur aktīvu vielu, kas ražota citā vietā, citos procesos vai no citām izejvielām nekā aktīvā viela, kura novērtēta apstiprinājuma piešķiršanai saskaņā ar šīs regulas 9. pantu, ir jāiesniedz pierādījumi, ka ir noteikta šo vielu tehniskā ekvivalence saskaņā ar šīs regulas 54. pantu vai ka to saskaņā ar novērtējumu, kas sākts līdz 2013. gada 1. septembrim, ir noteikusi kompetenta iestāde, kas iecelta saskaņā ar Direktīvas 98/8/EK 26. pantu."
                        
                     
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 25. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 167, 27.6.2012., 1. lpp.